
RAPORT DE SPECIALITATE
privind aprobarea participării în calitate de partener, a Municipiului Timişoara la proiectul aprobat în cadrul Programului Erasmus+, Acţiunea Partnerships for Creativity/Parteneriat pentru creativitate (KA227), intitulat „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială”, 
cu nr. 2020-1-DE03-KA227-SCH-093721 şi a contribuţiei Municipiului Timişoara în acest proiect


Municipiul Timişoara va fi în anul 2023 Capitală Europeană a Culturii şi, conform dosarului cu care a câştigat competiţia naţională, a Strategiei Culturale a Municipiului Timişoara 2014-2024, a Strategiei de Tineret şi a altor documente programatice, şi-a asumat promovarea dialogului intercultural și implicării cetățenilor în viața orașului. 
Precizăm faptul că, la nivelul municipiului există mai multe Consilii Consultative (CC):
· 20 CC de Cartier
· 1 CC pentru Tineri
· 1 CC pentru Minorități Naționale 
Toate acestea funcţionează pe baza dialogului structurat în ceea ce priveşte elaborarea şi monitorizarea aplicării politicilor publice în respectivele domenii. 

Astfel, ca urmare a interesului de principiu manifestat de către administraţia locală timişoreană faţă de proiectul intitulat „EXPLORE+ creative explorations of curiosity for innovative transdisciplinary, STEAM and social learning”, am fost informaţi cu privire la aprobarea în cadrul Programului Erasmus+, Acţiunea Partnerships for Creativity/Parteneriat pentru creativitate (KA227), a proiectului nr. 2020-1-DE03-KA227-SCH-093721. 

Proiectul este coordonat de către organizația „Solaris Foerderzentrum fuer Jugend und Umwelt gGmbH Sachsen”, cu sediul în Chemnitz (Germania).
Acesta va fi implementat în perioada iunie 2021 - mai 2023.
Proiectul EXPLORE+ nu are nevoie de nicio contribuție financiară proprie din partea Municipiului Timișoara, în calitatea sa de partener. 
Grant-ul aprobat al proiectului este de 276.410,00 EURO.
Grant-ul aprobat – prin proiect – pentru Municipiul Timișoara este de 18.555 EURO, defalcat pe câteva categorii de cheltuieli. Prezentarea cheltuielilor se regăsește în documentul financiar anexat prezentei.
După semnarea unui contract de participare, sumele alocate fiecărui partener vor fi virate în tranșe, pentru derularea activităților în curs.
Municipiul Timișoara nu va avea nicio contribuție financiară directă, eventualele cheltuieli necesar a fi realizate în avans vor fi rambursate din grantul aprobat, conform cuantumului care va fi stabilit pentru administrația locală timișoreană. 

Proiectul adoptă o abordare transnațională și din perspectiva multiplilor stakeholderi.

Ţările implicate, respectiv partenerii în proiect sunt: 
1. Germania: Solaris Foerderzentrum fuer Jugend und Umwelt gGmbH Sachsen
2. Portugalia: AGRUPAMENTO DE ESCOLAS PINHEIRO E ROSA 
3. Portugalia: Instituto Lusíada de Cultura 
4. Letonia: Cēsu novada pašvaldība 
5. Letonia: Friendly Appeal Cesis State Grammar School 
6. România: Municipiul Timișoara
Trebuie menționat și faptul că în acest proiect, coordonatorul este din Orașul Chemnitz, care va fi – la rândul său – Capitală Europeană a Culturii în anul 2025. În acest mod se poate realiza un transfer constant de know-how între cetățenii și profesioniștii din cele două orașe care vor fi CEC în curând.

Pentru Timişoara se preconizează participarea la mai multe evenimente, online sau în locațiile partenerilor de proiect.
Având în vedere prevederile legale expuse în prezentul raport, apreciem că proiectul de hotărâre privind aprobarea participării Municipiului Timişoara la proiectul intitulat „EXPLORE+ creative explorations of curiosity for innovative transdisciplinary, STEAM and social learning” / „EXPLORE+ explorări creative ale curiozității pentru inovația transdisciplinară, învățare STEAM și socială”, nr. 2020-1-DE03-KA227-SCH-093721, aprobat în cadrul Programului Erasmus+, Acţiunea Partnerships for Creativity/Parteneriat pentru creativitate (KA227), îndeplineşte condiţiile pentru a fi supus dezbaterii şi aprobării plenului Consiliului Local.

